29.6.2023
SL
Uradni list Evropske unije
C 228/107
— redno prenašali vrednosti emisij na strežnike ter olajšali dejavnosti nadzora trga, preverjanje skladnosti v prometu in tehnične preglede.
Čeprav lahko tak sistem dejansko prispeva k poenostavitvi postopkov spremljanja, je za njegov razvoj treba čim prej pripraviti tehnične predpise, ki bodo omogočili opredelitev potrebne opreme (senzorji, programska oprema itd.).
Po objavi tehnične uredbe bi bila za tak razvoj, ki bo potencialno močno vplival na uporabnike, potrebna še tri leta, preden bi se sistem začel uporabljati.
5.4 Mejne vrednosti, ki jih predlaga Komisija za lahka vozila se morda zdijo neambiciozne, saj načeloma ustrezajo uskladitvi najnižje vrednosti, določene v pravilih Euro 6 za bencinske in dizelske motorje.
Vendar je treba opozoriti, da: — predlog uredbe v prilogah predvideva ponovno opredelitev pogojev, ki trenutno zagotavljajo reprezentativnost preskusa na cesti v zvezi z običajno uporabo vozila, zato bodo morali proizvajalci spremeniti razsežnosti sistemov za naknadno obdelavo; — uskladitev mejnih vrednosti z najboljšo pomeni povečanje omejitev tako za bencinska vozila (mejna vrednost CO se zmanjša za 50 % za bencinske osebne avtomobile) kot tudi za dizelska (mejna vrednost NOx se zmanjša za 40 % za dizelska težka gospodarska vozila); — v nasprotju z uredbo Euro 6 naj v uredbi Euro 7 ne bi bilo več odstopanj, saj bo ta temeljila na preskusu na cesti.
5.5 Glede na to, da je mikroplastika iz pnevmatik eden največjih virov onesnaževanja oceanov in da ni bila določena še nobena omejitev, ker na ravni OZN še ni postopka za njeno določitev, je tak postopek nujno čim prej uvesti.
5.6 Komisija se sprašuje, ali je uvedba standardov za emisije amoniaka za avtomobile res potrebna, saj promet ustvari manj kot 1 % evropskih emisij amoniaka.
Zdi se, da stroški tega ukrepa niso sorazmerni z njegovimi koristmi.
Komisija se sprašuje tudi, ali morajo vozila res imeti sistem za omejitev emisij zaradi izhlapevanja pri polnjenju goriva, glede na to, da je Evropa že uvedla sesalno napravo na črpalkah za distribucijo goriva.
5.7 Mejne vrednosti, ki jih Komisija predlaga za težka vozila, pa so glede na vrednosti iz uredbe Euro 6 prelomne: cilja zmanjšanja sta –80 % za NOx in število delcev ter –95 % za CO.
Zaradi učinka tople grede, ki ga povzročata, pa Komisija predlaga tudi, da se posebej regulirata pragova za CH4 (metan) in N2O (dušikov oksid), pri čemer za slednjega določa še posebej nizko mejno vrednost.
Seveda bodo za vse te spremembe potrebne znatne naložbe, kar bo treba upoštevati v prihodnjih razpravah o krivulji zmanjševanja emisij CO2 iz težkih vozil (1).
V Bruslju, 27. aprila 2023 Predsednik Evropskega ekonomsko-socialnega odbora Oliver RÖPKE
(1)
COM(2023) 88 final.